ai4bharat/Pralekha huggingface dataset:
पंतप्रधान कार्यालय
पंतप्रधानांनी सिक्कीमच्या मुख्यमंत्र्यांशी केली चर्चा
सिक्कीमच्या काही भागांमध्ये आलेल्या दुर्दैवी नैसर्गिक आपत्तीच्या पार्श्वभूमीवर परिस्थितीचा घेतला आढावा
नवी दिल्ली, 4 ऑक्टोबर 2023
पंतप्रधान नरेंद्र मोदी यांनी सिक्कीमचे मुख्यमंत्री प्रेमसिंह तमांग यांच्याशी चर्चा केली आणि सिक्कीमच्या काही भागांमध्ये आलेल्या दुर्दैवी नैसर्गिक आपत्तीच्या पार्श्वभूमीवर परिस्थितीचा आढावा घेतला. या संकटकाळात सर्वतोपरी सहकार्य करण्याचे आश्वासनही पंतप्रधानांनी दिले आहे.
बाधितांच्या सुरक्षिततेसाठी आणि कल्याणासाठी पंतप्रधानांनी प्रार्थना केली.
पंतप्रधानांनी X या समाज माध्यमावर पोस्ट केले;
“सिक्कीमचे मुख्यमंत्री @PSTamangGolay यांच्याशी चर्चा केली आणि राज्याच्या काही भागांमध्ये आलेल्या दुर्दैवी नैसर्गिक आपत्तीच्या पार्श्वभूमीवर परिस्थितीचा आढावा घेतला. या आव्हानात्मक परिस्थितीला सामोरे जाण्यासाठी सर्वतोपरी सहकार्य करण्याचे आश्वासन दिले. बाधित झालेल्या सर्वांच्या सुरक्षिततेसाठी आणि कल्याणासाठी मी प्रार्थना करतो. ”
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड – 19 बाबतची अद्ययावत माहिती
नवी दिल्ली 29 ऑगस्ट 2021
लसीकरण मोहिमेअंतर्गत गेल्या 24 तासांत कोविड प्रतिबंधक लसीच्या 73.8 लाखांहून अधिक मात्रा देण्यात आल्या
देशव्यापी लसीकरण मोहिमेत आतापर्यंत कोविड प्रतिबंधक लसीच्या 63 कोटी 9 लाख मात्रा देण्यात आल्या आहेत.
गेल्या 24 तासांत 45,083 नव्या कोरोना बाधितांची नोंद झाली
सध्या कोविड सक्रीय असलेल्या रुग्णांची संख्या एकूण कोविड बाधित रुग्णसंख्येच्या 1.13%
भारतात सध्या 3,68,558 कोविड सक्रीय रुग्ण आहेत
रोगमुक्ती दर सध्या 97.53% आहे
गेल्या 24 तासांत 35,840 रुग्ण कोरोनामुक्त झाले; आता एकूण रोगमुक्तांची संख्या 3,18,88,642 आहे
साप्ताहिक पॉझिटीव्हिटी दर  गेले 65 दिवस 3% हून कमी
दैनंदिन पॉझिटीव्हिटी दर  गेले 34 दिवस 3% पेक्षा कमी
आतापर्यंत कोविड संसर्ग तपासणीच्या एकूण 51 कोटी 86 लाख चाचण्या करण्यात आल्या
पंतप्रधान कार्यालय
राजस्थानमधील भरतपूर येथे रस्ते अपघातात झालेल्या जीवितहानीबद्दल पंतप्रधानांनी व्यक्त केला शोक
पीएम एनआरएफ मधून जाहीर केली आर्थिक मदत
नवी दिल्ली, 13 सप्टेंबर 2023
राजस्थानमधील भरतपूर येथे रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे. मृताच्या वारसाला 2 लाख आणि जखमींना 50,000 रुपयांची आर्थिक मदत पंतप्रधानांनी PMNRF मधून जाहीर केली.
पंतप्रधान कार्यालयाने आपल्या ट्विट संदेशात म्हटले आहे;
“राजस्थानच्या भरतपूरमध्ये झालेला रस्ते अपघात अत्यंत दुःखद आहे. यामध्ये गुजरातमधून धार्मिक यात्रेला जात असताना प्राण गमावलेल्या भाविकांच्या कुटुंबियांप्रती माझ्या सहवेदना. यासोबतच सर्व जखमी लवकरात लवकर बरे व्हावेत अशी मी कामना करतो.
"भरतपूरमधील रस्ते अपघातातील मृतांच्या वारसाला 2 लाख आणि जखमींना 50,000 रुपयांची आर्थिक मदत पंतप्रधानांनी PMNRF मधून जाहीर केली."
S.Thakur/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
इपीएफओ अर्थात कर्मचारी भविष्य निर्वाह निधी संघटनेने , कोविड -19 च्या पार्श्वभूमीवर आपल्या सदस्यांना दुसऱ्यांना आगाऊ रक्कम काढण्याची दिली परवानगी
कोविड -19 महामारीच्या दुसऱ्या लाटेच्या पार्श्वभूमीवर घेतला निर्णय
नवी दिल्ली, 31 मे 2021
कोविड-19 महामारीच्या दुसऱ्या लाटेत आपल्या गुंतवणूकदारांना सहकार्य करण्यासाठी ईपीएफओने अर्थात कर्मचारी भविष्य निर्वाह निधी संघटनेने दुसऱ्यांदा बिगर परतावा आगाऊ रक्कम काढायला परवानगी दिली आहे. महामारीच्या काळात सदस्यांच्या आर्थिक गरजा पूर्ण करण्यासाठी प्रधानमंत्री गरीब कल्याण योजने अंतर्गत  मार्च 2020 मधे ही आगाऊ रक्कम काढण्याची विशेष तरतूद केली होती.
श्रम आणि रोजगार मंत्रालयाने, कर्मचारी भविष्य निर्वाह निधी योजना, 1952 मधे उप-परिच्छेद  ची, परिच्छेद 68L अंतर्गत भर घालत सुधारणा केली आहे. तशी अधिकृत गॅझेटमधे अधिसूचनाही दिली आहे.
या तरतुदीनुसार, 3 महिन्याच्या मूळ वेतन आणि महागाई भत्त्याइतकी किंवा तुमच्या इपीएफ खात्यात असलेल्या रक्कमेपैकी 75 टक्के रक्कम, यापैकी कमी असेल इतकी बिगर परतावा रक्कम उपलब्ध केली जाईल. सदस्य यापेक्षा कमी रकमेसाठीही अर्ज करु शकतात.
कोविड -19 काळात आगाऊ रक्कम काढण्याची सुविधा ईपीएफ सदस्यांना खूपच सहाय्यभूत ठरते आहे, विशेषत: ज्यांचे वेतन दरमहा 15 हजार रुपयांपेक्षाही कमी आहे. आजच्या तारखेपर्यंत ईपीएफओने 76.31 लाख कोविड -19 आगाऊ दावे निकाली काढले असून त्यापोटी 18,698.15 कोटी रुपयांचे वाटप केले आहे.
कोविड -19 महामारीच्या दुसऱ्या लाटेदरम्यान म्युकरमायकॉसिस किंवा काळी बुरशीला नुकतेच साथीचा आजार घोषीत केले आहे. अशा कसोटीच्या काळात आपल्या सदस्यांना आर्थिक गरजांची पूर्तता करण्यासाठी ईपीएफओ, मदतीचा हात देत आहे.
कोविड -19 च्या पहिल्या आगाऊ रक्कमेचा लाभ घेतला आहे ते सदस्य आता दुसऱ्यांदाही आगाऊ रक्कम काढू शकतात.
दुसऱ्यांदा कोविड 19 आगाऊ रक्कम काढण्याची तरतूद आणि प्रक्रिया पाहिल्याप्रमाणेच आहे.
या कसोटीच्या काळात , सदस्यांना तातडीने आर्थिक मदतीची गरज आहे हे लक्षात घेता, कोविड -19 च्या दाव्यांना सर्वोच्च प्राधान्य देण्याचा निर्णय घेण्यात आला आहे.
दावे दाखल झाल्यानंतर तीन दिवसात ते निकाली काढण्यासाठी ईपीएफओ कटिबद्ध आहे. इपीएफओने यासाठी तंत्रज्ञानांधारित ऑटो-ड्रिवन प्रक्रीया राबवली आहे. यासाठी संबंधित सदस्यांनी केवायसीचे सर्व निकष पूर्ण केलेले असणे आवश्यक आहे. इपीएफओला,या प्रक्रियेमुळे केवळ तीन दिवसात दावे निकाली काढणे शक्य होत आहे, एरवी याच कामासाठी नेहमीच्या नियमाप्रमाणे वीस दिवस लागतात.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्रामीण विकास मंत्रालय
प्रधानमंत्री आवास योजना - ग्रामीण अंतर्गत राज्ये आणि केंद्रशासित प्रदेशांनी गेल्या आठवड्यापर्यंत 2.92 कोटी घरे केली मंजूर
मुंबई, 26 जुलै 2023
प्रधानमंत्री आवास योजना- ग्रामीण  1 एप्रिल 2016 पासून लागू करण्यात आली आहे. पात्र ग्रामीण कुटुंबांना अर्थसहाय्य देऊन 31 मार्च 2024 पर्यंत पायाभूत सुविधा असलेली 2.95 कोटी पक्की घरे बांधणे, हे या योजनेचे उद्दिष्ट आहे. राज्ये/ केंद्रशासित प्रदेशांनी उद्दिष्टीत 2.95 कोटी घरांपैकी एकूण 2.92 कोटी घरे लाभार्थ्यांना मंजूर केली आहेत आणि 20.07.2023 पर्यंत 2.41 कोटी घरे बांधून पूर्ण झाली आहेत. सध्या, मार्च 2024 नंतर प्रधानमंत्री आवास योजना- ग्रामीणचा पुढील टप्पा सुरू करण्याचा कोणताही प्रस्ताव विचाराधीन नाही.
ग्रामीण विकास राज्यमंत्री साध्वी निरंजन ज्योती यांनी आज राज्यसभेत एका अतारांकित प्रश्नाला उत्तर देताना ही माहिती दिली.PIB Mumbai | R.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
कोविड-19 साठी आपत्कालीन मदत आणि आरोग्य यंत्रणा सज्ज करण्याच्या दृष्टीने केंद्र सरकारने सर्व राज्ये/केंद्रशासीत प्रदेशांना जाहीर केलेल्या आर्थिक पैकेजचा दुसरा हप्ता म्हणून- 890.32 रुपयांचा निधी वितरीत करण्यात आला आहे. छत्तीसगड, झारखंड, मध्यप्रदेश, ओडिशा, राजस्थान, तेलंगणा, आंध्रप्रदेश, गोवा, गुजरात, कर्नाटक, केरळ, पंजाब, तामिळनाडू, पश्चिम बंगाल, दादरा आणि नगर हवेली आणि दीव दमन, अरुणाचल प्रदेश, आसाम, मेघालय, मणिपूर, मिझोराम, नागालँड आणि सिक्कीम या राज्यांना हा निधी देण्यात आला आहे. राज्यांमध्ये कोविडचे एकूण रुग्ण किती आहेत, यानुसार या निधीचा वाटा देण्यात आला आहे.
‘सर्वसमावेशक सरकार’ असा दृष्टीकोन बाळगत, केंद्र सरकार, कोविड-19 च्या प्रतिसाद आणि व्यवस्थापनाच्या लढाईचे नेतृत्व करत असून सर्व राज्ये आणि केंद्रशासित प्रदेशांना तांत्रिक आणि वित्तीय संसाधनांची मदत करत आहे. पंतप्रधान नरेंद्र मोदी यांनी कोविडसाठीची आपत्कालीन स्थिती आणि सुयोग्य यंत्रणा सज्जतेसाठी पैकेज देण्याची घोषणा केली होती. 24 मार्च 2020 रोजी केलेल्या भाषणात, पंतप्रधान म्हणाले होते, “ कोरोनाच्या रूग्णांवर उपचार करण्यासाठी तसेच देशातील आरोग्य यंत्रणा मजबूत करण्यासाठी केंद्र सरकारने 15 हजार कोटी रुपयांची तरतूद केली आहे. या निधीमुळे, कोरोनाच्या चाचण्या लवकरात लवकर होऊ शकतील. तसेच PPE किट्स, अलगीकरण खाटा, आयसीयु खाटा, व्हेंटीलेटर्स आणि इतर आवश्यक उपकरणेही उपलब्ध होऊ शकतील. त्याचवेळी, वैद्यकीय आणि निमवैद्यकीय मनुष्यबळाला प्रशिक्षित करता येईल. मी सर्व राज्य सरकारांना विनंती केली आहे की सध्या केवळ आरोग्य यंत्रणा हीच त्यांची पहिली आणि सर्वोच्च प्राथमिकता असायला हवी.”
या वित्तीय मदतीचा दुसरा टप्पा, सार्वजनिक आरोग्य व्यवस्था अधिक सक्षम करण्यासाठी वापरला जाईल. यात, चाचण्यांसाठीची क्षमता वाढवणे, RT-PCR मशीन्स उपलब्ध करुन देणे, RNA किट्स, TRUNAT आणि CBNAAT मशीन्स तसेच BSL-II कॅबिनेट तयार करण्याला प्राधान्य दिले जाईल. त्याशिवाय सार्वजनिक रुग्णालयांमध्ये अतिदक्षता खाटा, ऑक्सिजन जनित्र टाक्या आणि वैद्यकीय गैस पाईपलाईन, इत्यादी सुविधा दिल्या जातील. वैद्यकीय अधिकारी, कर्मचारी तसेच आशा कार्यकर्त्या आणि इतर स्वयंसेवकांना प्रशिक्षित केले जाईल.
या मदतीचा पहिला, 3000 कोटी रुपयांचा टप्पा, एप्रिल महिन्यात देण्यात आला होता.या पैकेजचा भाग म्हणून , राज्ये/केंद्रशासित प्रदेशांना 5,80,342 अलगीकरण खाटा, 1,36,068 ऑक्सिजन युक्त खाटा आणि 31,255 अतिदक्षता खाटा देण्यात आल्या आहेत. त्याशिवाय, 86,88,357 चाचण्या किट्स आणि 79,88,366 व्हायल ट्रान्सपोर्ट मिडीया देण्यात आले आहेत. राज्ये/केंद्रशासित प्रदेशात, सुमारे 96,557 मनुष्यबळ वाढवण्यात आले तसेच 6,65,799 लोकांना विशेष प्रोत्साहन निधी देण्यात आला. या पैकेजमध्ये 11,821 कर्मचाऱ्यांची वाहतूक करण्याची अतिरिक्त तरतूदही करण्यात आली आहे.
नवीन आणि नवीकरणीय ऊर्जा मंत्रालय
आयआरईडीए ने साजरा केला 'संविधान दिन'
आयआरईडीएने 'संविधान दिन' साजरा केला
इंडियन रिन्यूएबल एनर्जी डेव्हलपमेंट एजन्सी लि.  ने शनिवारी 26 नोव्हेंबर 2022 रोजी, "भारतीय संविधान, भारताची कल्पना" या विषयावर वेबिनार आयोजित करून संविधान दिन साजरा केला. संविधान दिन, "राष्ट्रीय कायदा दिवस" म्हणूनही ओळखला जातो. भारतात दरवर्षी 26 नोव्हेंबर रोजी संविधानाचे महत्त्व आणि भारतीय राज्यघटनेचे शिल्पकार डॉ. बी.आर. आंबेडकर यांचे विचार आणि कल्पनांचा प्रसार करण्याच्या उद्देशाने संविधान दिन साजरा केला जातो.
या वेबिनारचे संचालन मध्य प्रदेशातील भोपाळ येथील यंगशाळाचे सदस्य तसेच राजस्थानातील स्कूल फॉर डेमोक्रसी  चे माजी संवैधानिक मूल्य सहसंशोधक नितेश व्यास यांनी केले. व्यास यांनी भारतीय संविधानातील संवैधानिक मूल्ये आणि मूलभूत तत्त्वांचे महत्त्व आणि सध्याच्या काळात त्याची प्रासंगिकता यावर भर दिला.
इंडियन रिन्यूएबल एनर्जी डेव्हलपमेंट एजन्सीच्या मुख्य व्यवस्थापकीय संचालकांनी कंपनीच्या सर्व अधिकाऱ्यांना दूरदृश्य प्रणाली मार्फत संबोधित केले. " स्वातंत्र्य, समानता आणि बंधुता या संविधानात दिलेल्या चार आदर्शांना आत्मसात करणे आणि ते अंमलात आणणे हाच संविधान दिन साजरा करण्याचा खरा हेतू आहे, असे मत त्यांनी व्यक्त केले. जर आपण आपल्या वैयक्तिक आणि व्यावसायिक जीवनात ही तत्त्वे अमलात आणण्याचा प्रयत्न करत राहिलो आणि या भावनेशी प्रामाणिक राहिलो, तर भविष्यातही भारतात संविधानाचा अंमल राहू शकतो, असेही ते म्हणाले.
या वेबिनारला इंडियन रिन्यूएबल एनर्जी डेव्हलपमेंट एजन्सी लि. च्या तांत्रिक विभागाचे संचालक आणि इतर अधिकारी दूरदृश्य प्रणाली मार्फत उपस्थित होते. वेबिनार नंतर उपस्थितांना भारतीय संविधानाच्या प्रास्ताविकेची प्रतिज्ञा देण्यात आली.
पंतप्रधान कार्यालय
धनु यात्रेला प्रारंभ झाल्यानिमित्त पंतप्रधानांनी दिल्या शुभेच्छा
नवी दिल्ली, 27 डिसेंबर 2022
धनु यात्रेला प्रारंभ झाल्यानिमित्त पंतप्रधान नरेंद्र मोदी यांनी सर्वांना शुभेच्छा दिल्या आहेत. उत्साहपूर्ण धनु यात्रा ओदिशाच्या संस्कृतीशी संबंधित आहे.
ट्विट संदेशात पंतप्रधान म्हणतात;
“उत्साहपूर्ण धनु यात्रा ओदिशाच्या संस्कृतीशी संबंधित आहे. या यात्रेला सुरुवात झाल्याबद्दल सर्वांना माझ्या शुभेच्छा. ही यात्रा आपल्या समाजात, सुसंवाद आणि सुख वृद्धिंगत करो.”S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
महिला आणि बालविकास मंत्रालय
पंतप्रधानांनी पीएम केअर्स फॉर चिल्ड्रेन योजनेअंतर्गत लाभ जारी केले
गोव्यात सहा बालकांना पीएम केअर्स फॉर चिल्ड्रेन अंतर्गत मदतीचे वाटप
गोवा, 30 मे 2022
पंतप्रधान नरेंद्र मोदी यांच्या हस्ते आज पीएम केअर फॉर चिल्ड्रेन योजनेअंतर्गत व्हिडीओ कॉन्फरन्सद्वारे लाभ जारी करण्यात आले. केंद्रीय मंत्री स्मृती इराणी, मंत्रिमंडळाचे इतर अनेक सदस्य, मुख्यमंत्री या कार्यक्रमात सहभागी झाले होते. मुलांसाठी गेल्यावर्षी सुरू केलेल्या पी एम केअर्स योजनेच्या लाभार्थ्यांशी पंतप्रधान नरेंद्र मोदी यांनी दूरदृश्य प्रणालीच्या माध्यमातून यावेळी संवाद साधला.
गोव्यात कोरोना काळात अनाथ झालेल्या 6 बालकांना पीएम केअर्स फॉर चिल्ड्रन अंतर्गत किटचे वाटप करण्यात आले. उत्तर गोव्यात आदिती कळंगूटकर हिला आरोग्य, नगर विकास आणि महिला व बालकल्याणमंत्री विश्वजीत राणे यांच्या हस्ते मदतीचे कीट सूपूर्द केले. तर दक्षिण गोवा जिल्हाधिकारी कार्यालयात पार पडलेल्या कार्यक्रमात 5 बालकांना  यांना जिल्हाधिकारी ज्योती कुमारी यांच्या हस्ते मदत देण्यात आली. पीएम केअर्स किटमध्ये बालकांसाठी बँक पासबूक, आयुष्यमान भारत-पंतप्रधान जन आरोग्य योजनेअंतर्गत हेल्थ कार्ड आहे.
कोरोनाचा फटका बसलेल्या या मुलांच्या आयुष्यात बदल घडवण्याचा पीएमकेअर्स हा छोटा प्रयत्न आहे .पंतप्रधान नरेंद्र मोदी यांनी अनाथ मुलांच्या पाठीशी उभे राहून त्यांच्या कुटुंबातील सदस्यासारखा आधार देण्याची ग्वाही दिली असून या मुलांना आयुष्यात पुढे जाण्याचे आवाहन याप्रसंगी मान्यवरांनी केले.
पीएम केअर्स फॉर चिल्ड्रनविषयी
11 मार्च 2020 ते 28 फेब्रुवारी 2022 या कालावधीत कोविड-19 महामारीमुळे दोन्ही पालक किंवा कायदेशीर पालक/दत्तक पालक गमावलेल्या मुलांना आधार देण्यासाठी पंतप्रधानांनी 29 मे 2021 रोजी पीएम केअर फॉर चिल्ड्रेन योजना सुरू केली होती. मुलांची सर्वसमावेशक काळजी आणि संरक्षण यासाठी शाश्वत पध्दतीने त्यांची राहण्याची आणि जेवणाची व्यवस्था करणे, शिक्षण आणि शिष्यवृत्तीद्वारे त्यांना सक्षम बनवणे, वयाची 23 वर्षे पूर्ण झाल्यावर 10 लाख रुपये आर्थिक सहाय्य पुरवून स्वयंपूर्ण अस्तित्वासाठी सुसज्ज बनवणे आणि आरोग्य विम्याद्वारे त्यांचे निरामय आरोग्य सुनिश्चित करणे हे या योजनेचे उद्दिष्ट आहे. मुलांची नोंदणी करण्यासाठी pmcaresforchildren.in हे पोर्टल सुरू करण्यात आले आहे. पोर्टल ही सिंगल विंडो प्रणाली आहे जी मुलांसाठी मान्यता प्रक्रिया आणि इतर सर्व सहाय्य सुलभ करते.
SRT/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
धनत्रयोदशीनिमित्त पंतप्रधानांच्या शुभेच्छा
नवी दिल्ली, 25 ऑक्टोबर 2019
पंतप्रधान नरेंद्र मोदी यांनी धनत्रयोदशीनिमित्त देशातल्या जनतेला शुभेच्छा दिल्या आहेत.
पंतप्रधान म्हणाले, ‘धनत्रयोदशीच्या शुभप्रसंगी सर्व देशवासियांना हार्दिक शुभेच्छा’
धनतेरस के शुभ अवसर पर समस्त देशवासियों को हार्दिक बधाई।
— Narendra Modi  October 25, 2019
Greetings on the special occasion of Dhanteras.
B.Gokhale/S.Kane/P.Kor
(Visitor Counter : 40
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 29 सप्टेंबर 2022
|
|
- 218.17 cr Total Vaccine doses  have been administered so far under Nationwide Vaccination Drive
- 21,63,248 doses administered in last 24 hours
- India's Active caseload currently stands at 40,750
- Active cases stand at 0.09%
- Recovery Rate currently at 98.72%
- 4,474 recoveries in the last 24 hours increases Total Recoveries to 4,40,13,999
- 4,272 new cases recorded in the last 24 hours
- Daily positivity rate 
- Weekly Positivity Rate 
- 89.47 cr Total Tests conducted so far; 3,16,916 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.17  कोटींची पार केली आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.09  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 40,750 इतकी आहे, ती देशाच्या एकूण रुग्णसंख्येच्या तुलनेत 0.9% इतकी आहे.
परिणामी, भारतात रुग्ण बरे होण्याचा दर 98.72%. झाला आहे.
गेल्या 24 तासांत 4,474 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,13,999 झाली आहे.
गेल्या 24 तासात 4,272 नव्या कोरोना रुग्णांची नोंद झाली.
गेल्या 24 तासात एकूण 3,16,916 चाचण्या करण्यात आल्या. भारताने आतापर्यंत एकूण 89.47  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.51% तर दैनंदिन पॉझिटिव्हिटी दर 1.35% आहे.
इतर अपडेट्स :-
S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138
संरक्षण मंत्रालय
भारतीय तटरक्षक दलाबरोबर द्विपक्षीय बैठकीसाठी फिलिपिन्सच्या तटरक्षक दलाच्या पाच सदस्यीय शिष्टमंडळाची गोव्याला भेट
गोवा, 21 ऑगस्ट 2023
भारतीय तटरक्षक दलाबरोबर  गोव्यामध्ये आयोजित द्विपक्षीय बैठकीसाठी फिलिपिन्सच्या तटरक्षक दलाचे कमांडंट सीजी अॅडमिरल आर्टेमियो मनालो अबू यांच्या नेतृत्वाखालील पाच सदस्यीय शिष्टमंडळाने 21 ऑगस्ट रोजी गोवा येथे भेट दिली.
आपल्या भेटीदरम्यान या शिष्टमंडळाने गोवा तटरक्षक दलाच्या, जिल्हा 11 इथल्या मुख्यालयाला भेट देऊन आयसीजी च्या वरिष्ठ अधिकाऱ्यांची भेट घेतली, आणि आयसीजीएस सुजीत या खोल समुद्रातील गस्ती नौकेसह भारतीय तटरक्षक दलाच्या इतर सुविधांचा दौरा केला.
जीएसएलला भेट, तसेच HAL द्वारे ALH MK3 हेलिकॉप्टरवर सीडीएफ याद्वारे शिष्टमंडळाला , भारतीय जहाज बांधणी आणि एरोस्पेस उद्योग क्षमतेचे दर्शन घडवण्यात आले. ALH MK3 हे बहु उपयोगी हेलिकॉप्टर असून, ते शोध आणि बचाव, आणि सागरी देखरेख यासह विविध मोहिमा पार पाडण्यासाठी सक्षम आहे.
शिष्टमंडळाने गोवा शिपयार्ड लिमिटेड , या भारतातील आघाडीच्या जहाज बांधणी कंपन्यांपैकी एक असलेल्या उद्योगाला भेट दिली. गोवा शिपयार्ड लिमिटेड सध्या भारतीय तटरक्षक दल आणि नौदलासाठी अनेक जहाजांची बांधणी करत आहे. फिलिपिन्स तटरक्षक दल  देखील आपली सागरी क्षमता वाढवण्यासाठी नवीन मालमत्ता आणि तंत्रज्ञान मिळवण्याचा प्रयत्न करत आहे.
ही भेट भारत-फिलिपिन्स सहकार्याच्या दृष्टीने महत्वाचा टप्पा आहे. या भेटीमुळे दोन्ही देशांचे सागरी संबंध अधिक दृढ होतील आणि प्रादेशिक सहकार्याला चालना मिळेल, अशी आशा आहे. दोन्ही देशांमधील द्विपक्षीय संबंधांचे हे पुढले पाउल ठरेल.PIB Panaji | N.Chitale/R.Agashe/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 46
मंत्रिमंडळ
विजेच्या पूर्तीसाठी सहकार्य करण्यासाठी भारत आणि जपान कोळसा ऊर्जा केंद्र यांच्यामध्ये केलेल्या सामंजस्य कराराला मंत्रिमंडळाची स्वीकृती
नवी दिल्ली, 11 डिसेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये विजेच्या पूर्तीसाठी सहकार्य करण्यासाठी भारत आणि जपान कोळसा ऊर्जा केंद्र यांच्यामध्ये केलेल्या सामंजस्य कराराला मंत्रिमंडळाची स्वीकृती देण्यात आली.
भारत आणि जपान कोळसा ऊर्जा केंद्र यांच्या दरम्यान झालेल्या या सहकार्य करारामुळे भारताला सातत्याने, स्थिर आणि कमी कार्बन उत्सर्जन करणारा औष्णिक प्रकल्प विकसित करण्यामध्ये येत असलेल्या अडचणींवर मात करता येणार आहे. यासाठी जपानच्या मदतीने आवश्यक अभ्यास करणे, ज्ञानाची, माहितीची देवाण-घेवाण करणे शक्य होणार आहे. यासाठी आवश्यक असलेल्या धोरणांची भारत सरकार वेगाने अंमलबजावणी करणार आहे.
B.Gokhale/S.Bedekar/D.Rane
(Visitor Counter : 106
युवा व्यवहार आणि क्रीडा मंत्रालय
खेलो इंडिया
महाराष्ट्राला 19.87 कोटी रुपये प्रदान
नवी दिल्ली, 27 जून 2019
युवा आणि क्रीडा मंत्रालयाची खेलो इंडिया योजना देशात यशस्वीरित्या सुरु आहे.
सुधारित अंदाजानुसार 2018-19 या वर्षात खेलो इंडिया योजनेसाठी 500.09 कोटी रुपयांची तरतूद करण्यात आली. 2018-19 या वर्षात राज्ये आणि केंद्रशासित प्रदेशांना 199.31 कोटी रुपये वितरित करण्यात आले. महाराष्ट्राला 19.87 कोटी रुपये वितरित करण्यात आले.
राज्यमंत्री  किरेन रिजीजू यांनी आज लोकसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 122
संरक्षण मंत्रालय
बॉईज स्पोर्ट कंपनी- बॉम्बे इंजिनियर ग्रुप खडकी, पुणेमध्ये रोईंग, जिम्नॅस्टिक आणि बास्केटबॉल खेळासाठी निवड प्रक्रिया
बॉम्बे इंजिनियर ग्रुप आणि केंद्र, खडकी, पुणे येथील बॉईज स्पोर्ट्स कंपनीमध्ये 25 मार्च ते 31 मार्च 2021 या कालावधीत भरती होणार आहे. राज्य/राष्ट्रीय/ आंतरराष्ट्रीय स्तरावरील पदक विजेत्यांना या भरती प्रक्रियेत प्राधान्य दिले जाईल. यासाठी सकाळी 07 ते 10 या वेळेत प्रवेश दिला जाईल.
पात्रता निकष
|
|
Ser No
|
|
Discipline
|
|
Age
|
|
Education Qualification
|
|

|
|
Rowing, Gymnastics & Basketball
|
|
Age group of 08 – 14 years 
|
|
Minimum 4th standard pass
3. उमेदवाराला त्याच्या पालकासह खालील प्रमाणपत्रे  घेऊन भरती प्रक्रियेसाठी बॉईज स्पोर्ट कंपनी, बॉम्बे इंजिनियर ग्रुप आणि केंद्र, खडकी, पुणे येथे यावे हजर राहावे लागेल: -
 जन्म प्रमाणपत्र 
 शाळेचे मुख्याध्यापक यांनी जारी केलेले शैक्षणिक प्रमाणपत्र / गुण पत्रिका.
 संबंधित खेळातील कामगिरीचे प्रमाणपत्र.
 जातीचे प्रमाणपत्र
 तहसीलदार / एसडीओ / एसडीएम यांनी दिलेले निवासी / अधिवास प्रमाणपत्र
 पासपोर्ट आकाराचे 10 फोटो
 आधारकार्ड
 चरित्र/वर्तणूक प्रमाणपत्र
 संबंधित खेळांमध्ये भाग घेण्यासाठी आवश्यक असणारे साहित्य.
4. उमेदवाराला स्वत: च्या खर्चाने भरती प्रक्रियेसाठी यावे लागेल. निवड प्रक्रियेवेळी उमेदवार आणि त्याच्या सोबतच्या व्यक्तीने त्यांच्या निवास आणि प्रवासाची व्यवस्था स्वतः करावी.
5. निवड झालेल्या उमेदवाराला मोफत भोजन, राहण्याची सोय, इयत्ता 10वी पर्यंत शिक्षण, खेळाचे साहित्य, वैद्यकीय सुविधा व कुशल परीक्षक इत्यादी सुविधा उपलब्ध करून दिल्या जातील. त्यानंतर , भरती नियमांच्या तरतुदीनुसार पात्र क्रीडा उमेदवाराची भारतीय सैन्यात भरती होईल.
6. कोविड -19 सावधगिरीचे उपाय. सर्व उमेदवारांनी भरती प्रक्रियेसाठी येताना मास्क, हातमोजे घालून यावे तसेच आरटी-पीसीआर / रॅपिड एन्टीजेन चाचणी करून त्याचे प्रमाणपत्र सादर करावे.
7. अधिक तपशीलासाठी संपर्क क्रमांक - 9322581748/7992200216/8764063579/7030458444
M.Chopade/S.Mhatre/P.Kor
संरक्षण मंत्रालय
आयएनएस सुजाता नौकेची मोझांबिकमधील मापुटो बंदराला भेट.
नौदलाच्या दक्षिणकमांड अंतर्गत कोची इथल्या आयएनएस सुजाता या युद्धनौकेने, परदेशातील तैनातीचा भाग म्हणून, 19 ते 20 मार्च 2023 या काळात मोझांबिकमधील मापुटो बंदराला भेट दिली. मोझांबिक नौदलाचे वाद्यवृंद आणि पारंपरिक नृत्यासह युद्धनौकेचे बंदरावर स्वागत करण्यात आले. कॅप्टन नितीन कपूर, डीए प्रिटोरिया, कमांडंट एनआरएन शिवा बाबू, तटरक्षक दल  आणि मोझांबिकन नौदलाचे कॅप्टन फ्लोरेंटिनो जोस नार्सिसो यावेळी उपस्थित होते.
आयएनएस सुजाताचे कमांडिंग ऑफिसर यांनी मोझांबिक नौदलाचे रिअर अॅडमिरल युजेनियो डायस दा सिल्वा मुआटुका, मोझांबिकन नौदलाचे कमांडर एनीस दा कॉन्सेकाओ कोमिचे यांची भेट घेतली. मापुटोचे महापौर अंकन बॅनर्जी, भारताचे उच्चायुक्त आणि इतर अनेक लष्करी तसेच नागरी मान्यवर यावेळी उपस्थित होते.
मोझांबिक नौदलाच्या सुमारे 40 कर्मचार्यांनी क्रॉस डेक प्रशिक्षणासाठी युद्धनौकेला भेट दिली. प्रशिक्षण सुविधा, डायव्हिंग ऑपरेशन्सची माहिती, व्हीबीएसएस, हलकी शस्त्रे, दृश्यात्मक संप्रेषण, यंत्रसामग्रीची देखभाल आणि जहाजावरील स्वच्छता यांचा याप्रशिक्षणात समावेश होता. दोन्ही नौदलाच्या जवानांनी मिळून सकाळचे योग सत्र, सॉकर सामना अशा विविध उपक्रमांमधे भाग घेतला. सुजाता जहाजावर स्वागत समारंभही आयोजित केला होता. यात अनेक भारतीय/मोझांबिकन मान्यवर/मुत्सद्दी सहभागी झाले.
आयएनएस सुजाताच्या मोझांबिकमधील मापुटो भेटीमुळे दोन्ही नौदलांमधील परस्पर सहकार्य आणि द्विपक्षीय संबंध अधिक वृद्धिंगत झाले.
मंत्रिमंडळ
राष्ट्रीय खनिज धोरण 2019ला मंत्रिमंडळाची मंजुरी
नवी दिल्ली, 28 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने राष्ट्रीय खनिज धोरण 2019 मंजूर केले आहे.
फायदेः
नवीन राष्ट्रीय खनिज धोरण अधिक प्रभावी नियमन सुनिश्चित करेल. यामुळे प्रकल्पग्रस्त व्यक्ती विशेषत: आदिवासी भागात राहणा-या व्यक्तींच्या समस्यां सोडवताना भविष्यात शाश्वत खाण क्षेत्राचा विकास होईल
उद्दीष्ट: -
राष्ट्रीय खनिज धोरण 2019 चे उद्दीष्ट अधिक प्रभावी, अर्थपूर्ण आणि अंमलबजावणी करण्यायोग्य धोरण असावे जे अधिक पारदर्शकता, चांगले नियमन आणि अंमलबजावणी, संतुलित सामाजिक आणि आर्थिक वाढ तसेच शाश्वत खाणकाम पद्धती आणेल.
तपशीलः
- आरपी / पीएल धारकांसाठी प्रथम नकार देण्याचा अधिकार,
- खाजगी क्षेत्राला शोधकार्य करण्यास प्रोत्साहन देणे,
- महसूल विभागणी आधारावर संयुक्त आर.पी कम पीएल सह एमएलसाठी व्हर्जिन भागात लिलाव,
- विलीनीकरण आणि खाण संस्था संपादन आणि प्रोत्साहन
खाजगी क्षेत्रातील खाण क्षेत्रांना प्रोत्साहन देण्यासाठी खनन पट्ट्यांमधील हस्तांतरण आणि समर्पित खनिज कॉरिडॉर तयार करणे.
खाजगी क्षेत्रासाठी खाण वित्त पुरवठा आणि खाजगी क्षेत्राद्वारे इतर देशांमध्ये खनिज संपत्तीचे अधिग्रहण करण्यासाठी, सन 2019 धोरणाने खाण उद्योगाला उद्योगाची स्थिती प्रदान करण्याचे प्रस्तावित केले आहे. खनिजांच्या दीर्घकालीन आयात निर्यात धोरणामुळे व्यावसायिक क्षेत्रातील चांगल्या नियोजन आणि स्थिरतेमध्ये खाजगी क्षेत्राला मदत होईल.
या धोरणात पीएसयूला दिलेल्या आरक्षित क्षेत्राचे तर्कसंगत वर्णन केले गेले आहे ज्याचा वापर केला जात नाही. ज्यामुळे या क्षेत्रांना लिलाव करण्यास भाग पाडणे, यामुळे खाजगी क्षेत्राला सहभागासाठी अधिक संधी मिळेल.
खाजगी क्षेत्रातील मदतीसाठी जागतिक मानकांसह कर, कर आकारणी, अधिकार शुल्क सुसंगत करण्यासाठी प्रयत्न करणे या धोरणाचा देखील उल्लेख आहे.
B.Gokhale/S.Kane/D.Rane
(Visitor Counter : 111